b'\n_START_ARTICLE_\nPanamax\n_START_PARAGRAPH_\nPanamax in New Panamax sta velikostna razreda tovornih ladij, ki \xc5\xa1e lahko plujejo skozi Panamski prekop._NEWLINE_Glavne omejitve so velikost zapornic, globina prekopa, o\xc5\xbeine in vi\xc5\xa1ina mostu Bridge of America. Te omejitve so vplivale na na\xc4\x8drtovanje tovornih in tudi voja\xc5\xa1kih ladij. Za ladje, ki so prevelike za prekop, se uporablja oznaka "Post-Panamax"._NEWLINE_Trenutno se izvajajo gradbena dela, ki bodo pove\xc4\x8dala zapornice in raz\xc5\xa1irila vodne poti. Tako bodo lahko precej ve\xc4\x8dje ladje pre\xc4\x8dkale prekop.\n_START_SECTION_\nPanamax\n_START_PARAGRAPH_\nTrenutne zapornice so \xc5\xa1iroke 33,53 m, dolge 320,4 m in globoke 12,56 m.\n_START_SECTION_\nNew Panamax\n_START_PARAGRAPH_\nNove zapornice bodo 427 metrov dolge, 55 metrov \xc5\xa1iroke in 18,3 metra globoke. New Panamax bo omogo\xc4\x8dal uporabo kontejnerskih ladij do 13 000 TEU, kar je precej ve\xc4\x8d od trenutnih 5000 TEU. Nekatere najve\xc4\x8dje ladje, kot npr. Maersk Trojni E razred, Supertankerji razreda TI bodo \xc5\xa1e vedno prevelike tudi za pove\xc4\x8dan prekop.'